Lietuvos metinė naftos gavyba (nuo 1990 m. iki 2021 m.)
Naftos gavybos aikštelė Svencelės naftos telkinyje.
Naftos gavybos aikštelė Šilalės naftos telkinyje.
**Naftos gavyba Lietuvoje** aktyviai prasidėjo 1990 m. bet nuo 2001 m. palaipsniui mažėjo. Lietuvos geologijos tarnybos skaičiavimais 2021 m. Lietuvos sausumos teritorijose slėpėsi 2,49 mln. tonų naftos, bei dar 81 mln. t naftos buvo Lietuvos teritoriniuose vandenyse Baltijos jūroje.

Istorija
--------

Naftos Lietuvoje imtasi aktyviai ieškoti nuo 1958 m. Pirmieji naftos pėdsakai atrasti šalia Kybartų, o 1968 m. Šiūparių gręžinyje, netoli Gargždų, ištryško pirmasis naftos fontanas. 1964 m. įkurta valstybinė įmonė Naftos žvalgybos ekspedicija. Nuo 1966 m. iki 1969 m. atrasti keturi dideli naftos telkiniai: Šiūparių, Plungės, Pietų Šiūparių ir Vilkyčių.

1990 m. prasidėjo intensyvi naftos gavybos pramonės plėtra. Sovietų Sąjungai įvedus energetinės blokados sankcijas Lietuvai, pradėti naftos gavybos darbai.

2001 m. Lietuvoje išgautas rekordinis kiekis naftos - 471 tūkstančiai tonų.

Nuo 2003 m. naftos gavybos kompanija Minijos nafta nesėkmingai bando gauti teisę pradėti naftos pumpavimo darbus neeksplotuojamame telkinyje šalia Kintų. 2021 m. Lietuvos vyriausybė atmetė kompanijos prašymą pradėti naftos gavybos darbus dėl telkinio vietos, kuris yra pernelyg arti Kuršių marių ir galėtų užteršti vandenvietę bei trikdyti vystomą vietos turizmą.

2015 m. naftos telkiniai atrasti Raseinių rajono savivaldybėje.

2021 m. Lietuvos aplinkos ministras Simonas Gentvilas patvirtino jog Lietuva neskatins naujų naftos gavybos aikštelių vystymo ir atsiradimo, o išsekus dabartiniams eksplotuojamiems telkiniams naftos gavyba Lietuvos sausumos teritorijose gali būti ir uždrausta. Pagal dabartinius naftos pumpavimo skaičius, eksplotuojamos naftos telkiniai Lietuvoje gali išsekti iki 2026 m.

Geologija
---------

Nafta Lietuvoje aptinkama 1850–2000 metrų gylyje, daugiausiai kambro sluoksniuose. Dėl didelio slėgio iš gręžinio ji kyla pati ir ištrykšta. Kai po tam tikro eksploatavimo laiko nustoja trykšti, verslovėje pastatomi siurbliai.

Naftos gavybos pramonė
----------------------

2023 m. Lietuvoje veikė tik požeminės sausumos naftos pumpavimo stotys. Iš viso nafta išgauta 14-oje gręžinių, o dar 4 gręžiniuose darbas buvo sustabdytas.

Lietuvos įstatymai neleidžia naftos gavybos jūroje. Lietuvos teigimu Rusijos povandeninis naftos gręžinys D6 galimai siurbą naftą ir iš Lietuvos teritorijos.

### Licencijos

Visi Lietuvos naftos telkiniai suskirstyti į 10 naftos gavybos blokų, kuriuos administruoja Lietuvos geologijos tarnyba. Naftos gavyba ir įrengimų plėtojimas priklauso įvairioms privačioms kompanijoms:

| Blokonumeris | Pavadinimas | Licencijos savininkas (2023 m.) |
| --- | --- | --- |
| 1 | Girkaliai | LOTOS Geonafta |
| 2 | Kretinga | LOTOS Geonafta |
| 3 | Nausodis | LOTOS Geonafta |
| 4 | Plungė | LOTOS Geonafta |
| 5 | Genčai | LOTOS Geonafta |
| 6 | Klaipėda | Manifoldas |
| 7 | Gargždai | Minijos nafta |
| 8 | Plateliai | AB Troba |
| 9 | Rietavas | LL Investicijos |
| 10 | Raseiniai | LL Investicijos |

### Požeminiai gręžiniai

Lietuvos naftos gręžinių žemėlapis

1884
1880
1949
1898
1883
1929
1763
1851
1882
1881
335
3608
1926
1885
3358
4508
4494

Taip pat skaityti
-----------------

* Lietuvos naudingosios iškasenos

Šaltiniai
---------

1. 1 2 3 4 5 6  Senkant naftos ištekliams jos gavyba Lietuvoje gali būti stabdoma
2. 1 2 3 4  Naftos gavyba Lietuvoje: dar keleri metai ir iš žemės pumpuosime paskutinius lašus
3. 1 2 3 4  VLE - Nafta
4. ↑  „LOTOS Geonafta"
5. 1 2  LOTOS istorija
6. ↑  "Minijos nafta" Vilkyčiuose gręžia naują gręžinį
7. ↑  "Geonafta" vienintelė padidino naftos gavybą
8. ↑  Ar išdygs antrasis naftos gręžinys Kintuose?
9. ↑  „Minijos naftos" norui išgauti naftą Kintuose – bendruomenės perspėjimas
10. ↑  Norvegai pranešė Lietuvoje suradę naują naftos telkinį
11. ↑  Pocių telkinyje slypi daugiau naftos, nei manyta
12. ↑  Lotos Geonafta - naftos blokai